- Hindi News
- National
- एमसीए पास स्टूडेंट रोपड़ से आता था बस में, मोहाली से चुराकर ले जाता था बाइक
एमसीए पास स्टूडेंट रोपड़ से आता था बस में, मोहाली से चुराकर ले जाता था बाइक
नशेकी लत के चलते एमसीए पास एक स्टूडेंट चोर बन गया। बलौंगी थाना पुलिस ने चप्पड़चिड़ी के पास नाके के दौरान एमसीए पास रोपड़ के सचिन काे पकड़ा है। उससे नॉर्थ कंट्री मॉल से वीरवार को चोरी हुई बाइक बरामद हुई। पुलिस ने सचिन को मोहाली कोर्ट में पेश कर दो दिन के पुलिस िरमांड पर लिया है।
आरोपी ने पुलिस को प्राथमिक पूछताछ में बताया कि वो नौकरी मिलने के कारण परेशान था। वो एमसीए पास है, लेकिन उसे कोई ढंग की नौकरी नहीं मिली, जिस कारण उसने ईजी मनी के लिए चोरी का काम शुरू कर दिया। आरोपी ने बताया कि वो रोपड़ से मोहाली आकर बाइक चोरी करता था।
बलौंगी के नाॅर्थ कंट्री मॉल के बाहर से बाइक चोरी का सिलसिला रुकने का नाम नहीं ले रहा है। यह कोई पहला मामला नहीं, जब बाइक चोरी की बात सामने आई हो। इससे पहले भी कई बार यहां से ही बाइक चोरी हो चुका है। हाल ही में बलौंगी थाना पुलिस ने एक गैंग का भी पर्दाफाश किया था, जो यहां से बाइक चाेरी करके आगे बेचा करता था। अब दोबारा चोरों की हिट लिस्ट में यह एरिया गया है और चोरी की वारदातें होनी शुरू हो गई हैं। थाना बलौंगी के आईओ दिलबाग सिंह ने बताया कि नॉर्थ कंट्री मॉल में काम करने वाले फेज-7 के एक युवक ने बाइक चोरी की शिकायत दी थी। आरोपी को नाके के दौरान पकड़ लिया गया। उससे चोरी की कई अन्य वारदातें सुलझने की उम्मीद है। इसके लिए उससे पूछताछ की जा रही है।
नाॅर्थ कंट्री मॉल के गेट से चुराई बाइक के साथ पुलिस ने नाके पर किया गिरफ्तार
पुलिस जुटी पूछताछ में कितनी बाइक्स चुराईं
पकड़ेगए आरोपी सचिन ने पूछताछ के दौरान पुलिस को बताया कि वह रोपड़ का रहने वाला है और बस में मोहाली आता था। मोहाली से बाइक चुराकर उस पर रोपड़ चला जाता था। अब पुलिस उससे पूछताछ कर रही है कि उसने कितनी बाइक्स चुराई हैं और वो किसको बेचीं। इससे कई वारदातें सुलझने के आसार बने हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva